b'\n_START_ARTICLE_\nLielv\xc4\x81rde\n_START_SECTION_\nHistoria\n_START_PARAGRAPH_\nNykyisen kaupungin alue sijaitsi liivil\xc3\xa4isten ja balttien asutuksen rajalla. Paikalla on mainittu olleen balttilaisen Lennewarden-nimisen linnoituksen vuonna 1201 Henrik Liivinmaalaisen kronikassa. Linnan latviankielinen nimi oli Dievukalns. Vuonna 1229 Riian arkkihiippakunta rakennutti paikalle kivilinnan, jonka rauniot ovat yh\xc3\xa4 esill\xc3\xa4. Suuri osa kaupungin v\xc3\xa4est\xc3\xb6st\xc3\xa4 kuoli kulkutauteihin 1710-luvulla. 1861 kaupunkiin rakennettiin Riikaan menev\xc3\xa4 rautatie. Kaupunki tuhoutui t\xc3\xa4ysin ensimm\xc3\xa4isess\xc3\xa4 maailmansodassa. Neuvostoliiton otettua Latvian haltuunsa ja perustettua Latvian SNT:n, paikallisen kommunistipuolueen johtajan Edgars Kauli\xc5\x86\xc5\xa1in onnistui est\xc3\xa4\xc3\xa4 karkotukset Siperiaan julistamalla ettei kaupungissa ollut kulakkeja. Neuvostojoukkojen rakentama Baltian suurin sotilaslentokentt\xc3\xa4 on nykyisin Latvian ilmavoimien k\xc3\xa4yt\xc3\xb6ss\xc3\xa4._NEWLINE_Kaupungissa on Riiasta it\xc3\xa4\xc3\xa4n johtavan Latvian rautateiden p\xc3\xa4\xc3\xa4radan asema (Lielv\xc4\x81rden asema). Rataosuus on s\xc3\xa4hk\xc3\xb6istetty ja sit\xc3\xa4 liikenn\xc3\xb6id\xc3\xa4\xc3\xa4n my\xc3\xb6s Riian l\xc3\xa4hijunilla.'